b'\n_START_ARTICLE_\nLojze Kebe\n_START_SECTION_\n\xc5\xbdivljenjepis\n_START_PARAGRAPH_\nKebe je bil po poklicu klju\xc4\x8davni\xc4\x8dar. Pred drugo svetovno vojno je delal v delavskem gibanju. V KPS je bil sprejet 1938. Leta 1941 je bil med organizatorji vstaje pod \xc5\xa0marno goro in sodeloval pri ustanovitvi Ra\xc5\xa1i\xc5\xa1ke \xc4\x8dete in Kamni\xc5\xa1kega bataljona. Udele\xc5\xbeil se je decembrske vstaje 1941 v Poljanski dolini in dra\xc5\xbego\xc5\xa1ke bitke januarja 1942. Marca 1942 je postal \xc4\x8dlan PK KPS za Gorenjsko. Med napadom na Jamnik pod Jelovico, nedale\xc4\x8d od Dra\xc5\xbego\xc5\xa1, je bil smrtno ranjen.'